Diari Oficial de la Generalitat Valenciana


Sumari del DOGV 3874, del 09-11-2000 (2000/8856)

RESOLUCIÓ de 21 de setembre de 2000, del conseller de Benestar Social, per la qual es concedeixen els Premis de la Generalitat Valenciana en Matèria de Drogodependències i Altres Addiccions 2000, a l'àmbit de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3874

Data del DOGV
:   09-11-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/8856


Organisme emissor
:   Conselleria de Benestar Social

Tipus de document
:   Resolució

RESOLUCIÓ de 21 de setembre de 2000, del conseller de Benestar Social, per la qual es concedeixen els Premis de la Generalitat Valenciana en Matèria de Drogodependències i Altres Addiccions 2000, a l'àmbit de la Comunitat Valenciana. [2000/A8856]
  
Vist que per l'Ordre de 21 de març de 2000, de la Conselleria de Benestar Social, es convoquen els Premis de la Generalitat Valenciana en Matèria de Drogodependències i Altres Addiccions 2000, a l'àmbit de la Comunitat Valenciana.
  
Vist que en els pressupostos de la Generalitat Valenciana per a l'exercici 2000 hi ha una dotació global de 5.000.000 de pessetes per al finançament d'aquests premis, situats en la línia de subvenció 4.06, «Premis Mitjans de Comunicació Social», per l'import d'1.000.000 de pessetes i la línia 4.07, «Premis de Prevenció de les Drogodependències», per l'import de 4.000.000 de pessetes, de la secció 16, servei 05, programa pressupostari 313.20: Drogodependències i Altres Addiccions.
  
Vist que la Comissió Tècnica Avaluadora a què fa referència la base sisena de l'annex I de l'ordre de convocatòria, una vegada valorades les sol·licituds presentades a l'empara de l'esmentada ordre de convocatòria, realitza una proposta de concessió del primer i segon premi, de la modalitat de prevenció en els àmbits escolar i comunitari, tot declarant la resta dels premis deserts i proposa elevar la quantia dels concedits a 1.250.000 pessetes per al primer premi i 750.000 pessetes per al segon, tot allò segons es desprén de l'acta corresponent a la sessió que tingué lloc el dia 19 de setembre de 2000.
  
Atés que, d'acord amb el que estableix la base setena, punt quatre, de l'annex I de l'ordre de convocatòria, la dotació dels premis declarats deserts es podran destinar a l'ampliació dels altres, tant pel que fa a la quantitat de premis com a la quantia de la concessió d'aquests.
  
Atés que, d'acord amb allò establit en la base setena, primera, de l'annex I de l'ordre de convocatòria, atribueix la competència per a resoldre la concessió dels Premis de la Generalitat Valenciana en Matèria de Drogodependències i Altres Addiccions 2000, al conseller de Benestar Social, a proposta de la Comissió Tècnica Avaluadora.
  
Atesa la normativa de general aplicació, els expedients de sol·licitud de participació en els premis; tot havent-se determinat les prioritats i necessitats mitjançant la ponderació dels criteris que cal seguir per a la concessió dels premis que estableixen les bases de la convocatòria, tot procurant-se garantir l'eficàcia i eficiència de les actuacions en matèria d'atenció i prevenció de les drogodependències.
  
Atés que s'han complit els requisits de publicitat, concurrència i objectivitat exigits per a la concessió d'ajudes i subvencions a càrrec dels crèdits del capítol de transferències corrents, d'acord amb el que estableixen els articles 45 i 47 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana.
  
D'acord amb allò exposat i en virtut de les atribucions que em confereix la Llei 5/1983, de 30 de desembre, del Govern Valencià, el Decret 138/2000, de 12 de setembre, del Govern Valencià i l'Ordre de 21 de març de 2000, de la Conselleria de Benestar Social, resolc:
  
Primer
  
Concedir els Premis de la Generalitat Valenciana en Matèria de Drogodependències i Altres Addiccions 2000, en l'àmbit de la Comunitat Valenciana, a entitats que figuren en l'annex I d'aquesta resolució i per l'import que en aquesta s'indica, en consideració al seu rigor, tècnic i científic, originalitat, eficàcia i eficiència i la participació social dels treballs i programes.
  
Segon
  
Declarar deserts els premis següents:
  
Modalitat a) Premis Mitjans de Comunicació Social:
  
Primer, segon, tercer premi i dos accèssits
  
Modalitat b) Premis de Prevenció:
  
Àmbit escolar: tercer premi i dos accèssits
  
Àmbit comunitari: tercer premi i dos accèssits
  
Àmbit familiar: primer, segon, tercer premi i dos accèssits
  
Àmbit laboral: primer, segon, tercer premi i dos accèssits
  
Tercer
  
L'ordenació del pagament de les subvencions que es preveuen en l'annex I d'aquesta resolució es realitzarà d'acord amb els criteris continguts en l'article 47 bis del Text Refós de la Llei d'Hisenda Pública de la Generalitat Valenciana en la redacció donada per l'article 23 de la Llei 8/1995, de 29 de desembre, de mesures fiscals administratives i d'organització de la Generalitat Valenciana, d'acord amb allò disposat en la base novena de l'annex I de l'Ordre de 21 de març de 2000.
  
Quart
  
D'aquesta resolució, i sense perjuí de la seua publicació en el Diari Oficial de la Generalitat Valenciana, la Conselleria de Benestar Social haurà de notificar, individualment, el seu contingut a les entitats i persones interessades, en els termes establits en els articles 55 i 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Contra aquesta resolució, que esgota la via administrativa, es podrà interposar un recurs contenciós administratiu en els termes que estableix la llei reguladora d'aquesta jurisdicció.